Lidvin Hornseth var engasjert i flere typer virksomhet, og hadde mange verv i lokalsamfunnet før 1940. Ved kommunevalget i 1919 var han tillitsmann for , og i 1922 var han tillitsmann for ei fellesliste mellom Frisinnede Venstre og Høyre. Han var formann i Øvre Rendal skytterlag i 1925. Han kjøpte og solgte skog og gårder, og eide gården Fonnås fra 1925 til 1928. En kort periode omkring 1910 var han medeier i en handelsforretning. Fra 1935 drev han kino i Øvre Rendal.